wickkiey/tamil-wikipedia-chunked huggingface dataset:
# உயிரணு ஆற்றல் பரிமாற்றம்

## காற்றிற் சுவாசம்

### கிளைக்கோபகுப்பு

கிளைக்கோ பகுப்பே கலச்சுவாசத்தின் முதற் படிமுறையாகும். கிளைக்கோபகுப்பு கலத்தின் குழியவுருவில் நடைபெறும். இப்படிமுறை நிகழ்வதற்கு ஆக்சிசன் தேவைப்படுவதில்லை. ஆக்சிசன் உள்ள போது ஒவ்வொரு குளுக்கோசு மூலக்கூறும் பல படிமுறையான தாக்கங்களூடாக இரு மூலக்கூறு பைருவேற்றாக மாற்றப்படுகின்றது. ஆக்சிசன் இல்லாத போது பைருவேற்றுக்குப் பதிலாக இலக்டேட்டு அல்லது அல்கஹோல் கிடைக்கின்றது. குளுக்கோசை அனுசேபத்துக்காகத் தயார்ப்படுத்தும் செயன்முறையில் 2ATP சக்தி விரயமாவதுடன் (கீழ்ப்படையை பொசுபோரிலேற்ற) , பின்னர் 4 ATP சக்தி பெறப்படுகின்றது. நிகரமாக 2 ATP சக்தி கிளைக்கோ பகுப்பு மூலம் கிடைக்கும். இதன் போது 2 NAD+, 2 NADH ஆகத் தாழ்த்தப்படுகின்றது. உருவாகும் NADH இலத்திரன் இடம்மாற்றல் சங்கிலிக்காகவும், மூன்று கார்பன் பைருவேற்று ஒக்சியேற்றலுக்காகவும் இழைமணிக்கு மாற்றப்படுகின்றன. எளிய தாக்கச் சமன்பாடு:
:குளுக்கோசு (C<sub>6</sub>H<sub>12</sub>O<sub>6</sub>) + 2 NAD<sup>+</sup> + 2 P<sub>i</sub> + 2 ADP → 2 பைருவேற்று (CH<sub>3</sub>COCOOH) + 2 NADH + 2 ATP + 2 H<sup>+</sup> + 2 H<sub>2</sub>O + வெப்பம்
# உயிரணு ஆற்றல் பரிமாற்றம்

## காற்றிற் சுவாசம்

### பைருவேற் ஒக்சியேற்றல்

பைருவேற் acetyl-CoAஆக ஒக்சியேற்றப்படும் செயன்முறை பைருவேற் ஒக்சியேற்றல் எனப்படும். இதில் பெறப்படும் சக்தி தாழ்த்தப்பட்ட NADH ஆக சேமிக்கப்படுவதுடன், கழிவாக காபனீரொக்சைட்டு வெளியேற்றப்படும். acetyl-CoA இரண்டு கார்பன் சேர்வையாகும். பைருவேற் ஒக்சியேற்றல் யூக்கரியோட்டாக்களில் இழைமணித் தாயத்தில் நடைபெறுகின்றது. இப்படிமுறை குழியவுருவில் நடைபெறும் கிளைக்கோபகுப்பை இழைமணியில் நடைபெறும் கிரெப்பின் வட்டத்துடன் இணைக்கும் படிமுறையாக உள்ளது.
# உயிரணு ஆற்றல் பரிமாற்றம்

## காற்றிற் சுவாசம்

### கிரெப்பின் வட்டம்

இவ்வட்டச் செயன்முறை ஹான்ஸ் கிரெப்ஸ் என்பவரால் கண்டறியப்பட்டதால் அவரை நினைவு கோரும் முகமாக கிரெப்பின் வட்டம் என அழைக்கப்படுகின்றது. இவ்வட்டத்துள் acetyl-CoA இணைந்தவுடன் உருவாகும் விளைபொருளாக சித்திரிக் அமிலம் இருப்பதால் இது சித்திரிக் அமில வட்டம் எனவும் அழைக்கப்படுகின்றது. இது இழைமணித்தாயத்தில் நடைபெறுகின்றது. இது நடைபெறுவதற்கு ஆக்சிசன் அவசியமாகும்: ஆக்சிசன் இச்செயன்முறையில் உள்ளெடுக்கப்படாவிடினும் ஆக்சிசன் இல்லாவிடில் இச்செய்ன்முறை நடைபெறுவதில்லை. இவ்வட்டச் செயன்முறை 8 உப படிமுறைகளை உள்ளடக்கிய பல நொதியங்களாலும், துணை நொதியங்களாலும் ஊக்குவிக்கப்படும் செயன்முறையாக உள்ளது. ஒரு மூலக்கூறு acetyl-CoA க்கு 3 NADH, 1 FADH<sub>2</sub>, 1 GTP என்பன தோற்றுவிக்கப்படுகின்றன. GTP பின்னர் ATPஆக மாற்றப்படுகின்றது. கிரெப்பின் வட்டத்தில் கழிவாக ஒரு மூலக்கூறு acetyl-CoA க்கு இரு CO<sub>2</sub> மூலக்கூறுகள் வெளியேற்றப்படுகின்றன.
# உயிரணு ஆற்றல் பரிமாற்றம்

## காற்றிற் சுவாசம்

### இலத்திரன் இடம்மாற்றச் சங்கிலி

இதுவே காற்றிற் சுவாசத்தில் அதிகளவான சக்தியைப் பெற்றுத் தரும் இறுதிப் படிமுறையாகும். இதன் போது உள்ளெடுக்கப்பட்ட ஆக்சிசனைப் பயன்படுத்தி, முந்தய படிமுறைகளில் உருவாக்கப்பட்ட NADH, FADH<sub>2</sub> எனபன ஒக்சியேற்றப்பட்டு மீண்டும் NAD+, FAD+ எனபன மீளுருவாக்கப்படுகின்றன. இதன் போது இம்மூலக்கூறுகளிலிருந்து வெளியேற்றப்படும் இலத்திரன்களின் சக்தியைப் பயன்படுத்தி H<sup>+</sup> அயன்கள் இழைமணித்தாயத்திலிருந்து, இழைமணி மென்சவ்விடைப் பிரதேசத்துக்குப் பம்பப்படுகின்றன. பம்பப்பட்ட புரோத்திரன்களால் (H<sup>+</sup> அயன்கள்) இழைமணியின் உள் மென்சவ்வுக்குக் குறுக்கே புரோத்திரன் படித்திறன் உருவாக்கப்படும். இப்படித்திறன் வழியாக இவை மீண்டும் தாயத்துக்குள் ATP Synthase நொதியமூடாகச் செல்லும் போது அவற்றின் சக்தியைப் பயன்படுத்தி அதிகளவான ATP தொகுக்கப்படுகின்றது. உள்நுழையும் H<sup>+</sup> அயன்கள், சக்தி இழந்த இலத்திரன்கள் ஆகியவற்றுடன் ஆக்சிசன் இணைந்து கழிவுப் பொருளாக நீர் உருவாகின்றது. இலத்திரன் இடம்மாற்றல் சங்கிலி மூலம் உச்சமாக 34 ATP வரை உருவாக்க முடியும்.
# உயிரணு ஆற்றல் பரிமாற்றம்

## நொதித்தல்

ஆக்சிசன் இல்லாத போது நொதித்தல் இடம்பெறுகின்றது. நொதித்தலில் ஒப்பீட்டளவில் மிகக்குறைவான சக்தியே பெறப்படுகின்றது. நொதித்தலின் போதும் கிளைக்கோபகுப்பு நடைபெறுவதுடன் கிளைக்கோபகுப்பில் உருவாகும் பைருவேற் மேலதிக ஒக்சியேற்றலுக்காக இழைமணிக்குள் அனுப்பப்படுவதில்லை. அது உருவாகிய NADHஐ ஒக்சியேற்றி மீண்டும் NAD+ உருவாக்கப் பயன்படுகின்றது. ஏனெனில் அடுத்த நொதித்தல் தாக்கத்துக்கு NAD+ தேவையாகும். எனவே இங்கு ஒரு குளுக்கோசு மூலக்கூறுக்கு 2 ATP சக்தி மாத்திரமே தோற்றுவிக்கப்படுகின்றது. இரு வகையான நொதித்தல் செயன்முறைகள் உள்ளன. முதலாவது வகையான இலக்திக் அமில நொதித்தல் இறுதி கழிவுப் பொருளாக இலக்திக் அமிலத்தை உருவாக்கும் நொதித்தல் வகையாகும். இலக்திக் அமில நொதித்தல் மிகவும் கடுமையான தசைச்சுருக்கங்களில் மனித தசை நார்களில் உபயோகிக்கப்படுகின்றது. இரண்டாவது வகை நொதித்தல் பொருளாதார முக்கியத்துவம் வாய்ந்த எத்தனால் நொதித்தல் ஆகும். இது பொதுவாக மதுவத்தால் சக்திப் பயன்பாட்டுக்காகப் பயன்படுத்தப்படுகின்றது. உருவாக்கப்படும் கழிவுப் பொருளான எத்தனோல் குடிபானமாகவும், எரிபொருளாகவும் மனிதர்களால் பயன்படுத்தப்படுகின்றது.
நொதித்தல் வகைகளுக்கான உதாரணங்கள்:
- இலக்திக் அமில நொதித்தல்
- எத்தனோல் நொதித்தல்
# உயிரணு ஆற்றல் பரிமாற்றம்

## சுவாசத் தொகுதியின் பங்களிப்பு

ஆக்சிசனானது பின்வரும் பல தொடர் நிகழ்வுகள் மூலம் உயிரணுக்களால் பெறப்படுகிறது.  
1.**உள்மூச்சு அல்லது மூச்சிழுத்தல்:** மூச்சிழுத்தல் (inhalation) மூலம், ஆக்சிசன் மிகுந்த காற்று நுரையீரலினுள் பெறப்படுகிறது.  
2.** O<sub>2</sub> பரவல் :** நுரையீரல்களின் நுண்ணறைகளிலிருந்து ஆக்சிசன், குருதி மயிர்த்துளைக்குழாய்கள் அல்லது இரத்தத் தந்துகிகளினுள் உள்ள இரத்தத்தில் பரவும்.  
3. **O<sub>2</sub> கடத்துதல் :** நுரையீரல் சிரையூடாக (அல்லது நுரையீரல் நாளத்தினூடாக) ஆக்சிசன் மிகுந்த இரத்தம் இதயத்தின் இடது மேலறையினுள் சென்று, பின் இடது கீழறைக்குக் கடத்தப்படும்.  
4. **O2 கொண்டு செல்லல் :** குருதியில் கலந்துள்ள ஆக்சிசன் ஆனது, இடது இதயக் கீழறையிலிருந்து மகாதமனி அல்லது பெருநாடி என அழைக்கப்படும் நாடி மூலம் எடுத்துச் செல்லப்பட்டு, பின்னர் பல தமனிகளாலும் (நாடிகளாலும்) உடலின் பல பாகங்களுக்கும் கடத்தப்பட்டு, இறுதியில் தந்துகி வலைப்பின்னல்களால் (குருதி மயிர்த்துளைக்குழாய்களால்) ஆக்சிசன் உடலின் பல உயிரணுக்களுக்கும் பரப்பப்படும். இழையங்களின் தந்துகிகளிலிருந்து ஆக்சிசனானது குளுக்கோசு போன்ற ஊட்டச் சத்துக்களோடு, உடல் உயிரணுக்களுக்கு பரவும்.  
அந்த ஆக்சிசனே இந்த உயிரணு ஆற்றல் பரிமாற்றத்தில் பயன்படுத்தப்பட்டு, ஆற்றலை உற்பத்தி செய்வதுடன், காபனீரொட்சைட்டையும், நீரையும் வெளியேற்றும். இந்த காபனீரொட்சைட்டு மீண்டும் வெளியேறுவது பின்வரும் தொடர் நிகழ்வினால் நடைபெறும்.  
1. **CO<sub>2</sub> கொண்டு செல்லல் **: உயிரணுக்களிலிருந்து மயிர்த்துளைக் குழாய்களினுள் பரவும் காபனீரொட்சைட்டு, சிரைகள் (அல்லது நாளங்களூடாக) இதயத்துக்கு கொண்டு வரப்படும். இதயத்தின் வலது மேலறைக்கு வரும் குருதி, வலது கீழறைக்குள் செல்லும். பின் அங்கிருந்து நுரையீரல் தமனி மூலம் நுரையீரலுக்கு எடுத்துச் செல்லப்பட்டும்.  
2. **CO<sub>2</sub> கடத்துதல் :** வலது கீழறையிலிருந்து காபனீரொட்சைட்டு செறிந்த குருதி, அங்கிருந்து நுரையீரல் தமனி மூலம் நுரையீரலுக்கு எடுத்துச் செல்லப்பட்டும்.
3. **CO<sub>2</sub> பரவல் **: இரத்தத்தில் இருக்கும் காபனீரொட்சைட்டு குருதி மயிர்த்துளைக்குழாய்களில் இருந்து, நுரையீரல் நுண்ணறைகளுக்குள் பரவும்.  
4. **வெளிமூச்சு அல்லது மூச்செறிதல்:** மூச்செறிதல் (inhalation) மூலம், கார்பனீரொட்சைட்டு மிகுந்த வளிமம் நுரையீரலில் இருந்து மூச்சுக்குழாய் ஊடாகச் சென்று, மூக்கினூடாக வெளியேற்றப்படும்.  
வேதியியல் நோக்கில் இந்த உயிரணு ஆற்றல் பரிமாற்றம் ஒரு ஆற்றல் வெளியேற்றும் ஒடுக்க-ஏற்ற வேதிவினைத் தாக்கமாகும். ஆனாலும் இது தகனத்தில் போல் விரைவாக நிகழாமல், மெதுவாகவும், பல படிநிலைகளிலும் நிகழ்வதனால் தகனத்தில் இருந்து வேறுபடுகின்றது.
# உயிரணு ஆற்றல் பரிமாற்றம்

## மேலும் பார்க்க

- மூச்சுவிடல்
- மூச்சியக்கம்
- மூச்சுத் தொகுதி
- சுவாசக் கட்டுப்பாடு
- வளிமப் பரிமாற்றம்
# உள்மூச்சு

**உள்மூச்சு** (Inhalation) அல்லது **உட்சுவாசம்** அல்லது **மூச்சிழுத்தல்** எனும் உடற்றொழிலியல் செயல்முறையில் புதிய காற்று, நுரையீரல்களுக்குள்ளாக எடுத்துக் கொள்ளப்படுகிறது. இது ஓர் செயல்மிகு நிகழ்ச்சி. இந்நிகழ்ச்சியில் வெளிப்புற விலா எலும்பிடைத் தசைகள், உதரவிதானம் பங்கு பெறுகின்றன.
# உள்மூச்சு

## உள்மூச்சுப் பொறிமுறை

இயல்பான உட்சுவாசத்தின் போது, வெளிப்புற விலா எலும்பிடைத் தசைகள் சுருங்குவதால் விலா எலும்புகள் முன்புறத்தில் சற்று மேல்நோக்கி உயருகின்றன. இச்செயலால் மார்பறை பக்கவாட்டிலும் முதுகு வயிற்றுப்புற வாட்டிலும் பெரிதாகிறது. உதரவிதானத்தின் வட்டத்தசைகள் சுருங்குவதால் மேல்நோக்கி உயர்ந்திருந்த உதரவிதானம் தட்டையாகிறது. இந்நிகழ்ச்சியால் மார்பறையின் மேல் கீழ் வாட்டில் கொள்ளளவு கூடுகிறது. மேற்கூறிய அனைத்துத் தசைச் செயல்களால் மார்பறையின் கனவளவு அதிகரிக்கும். இதனால் பாயிலின் விதிப்படி, நுரையீரலினுள் காற்றின் அழுத்தம் வளிமண்டலத்தின் அழுத்தத்தை விடக் குறையும். இதனை ஈடுசெய்வதற்கென வெளிக்காற்று காற்றுப் பாதைகளின் வழியே நுரையீரலினுள் நுழையும். இந்த காற்று உள்ளிழுத்தல் மூக்கு வழியாகச் சென்று மேல்தொண்டையினூடாகவும், தொடர்ந்து மூச்சுக்குழாய்களினூடாகவும் பயணித்து நுரையீரலில் உள்ள காற்றுச் சிற்றறைகளை அடையும்.
# வெளிமூச்சு

மூச்சுவிடல் செயல்முறையில், உள்மூச்சினைத் (அல்லது உட்சுவாசத்தினைத்) தொடர்ந்து **வெளிமூச்சு** அல்லது **வெளிச்சுவாசம்** அல்லது **மூச்செறிதல்** (Exhalation) செயல்முறை நிகழும். இது ஓர் மந்தத்தன்மையுடைய செயல் ஆகும். இந்நிகழ்ச்சியில் காற்று நுரையீரலிலிருந்து வெளியேற்றப்படும். இதற்கென மார்பறையின் கொள்ளளவு குறைக்கப்படும். நுரையீரலினுள் காற்றழுத்தம் அதிகரிப்பதனால் இது நிகழும்.
# வெளிமூச்சு

## வெளிமூச்சுப் பொறிமுறை

சுருக்கமடைந்திருந்த உதரவிதானத்தின் தசைகள் தளர்ச்சியடையும்போது, மேல்நோக்கி உயர்வதால் இயல்பான மேற்குவிந்த அமைப்புத் தோன்றும். அத்துடன் விலா எலும்புகளின் உள் விலா எலும்பிடைத் தசைகளின் சுருக்கத்தால், விலா எலும்புகளும் தமது இயல்பான நிலைக்குத் திரும்பும். அப்போது விலா எலும்புக்கூட்டின் கனவளவு குறையும். இதனால் உள்ளான அழுத்தம் வெளிச்சூழலை விட அதிகரிப்பதனால், காற்று உள்ளிருந்து வெளியே தள்ளப்படும்.
# மூச்சுக் கட்டுப்பாடு

மூளையின் முகுளத்தில் ஒரு **மூச்சுக் கட்டுப்பாட்டு** (*Control of respiration*) மையம் உள்ளது. இதில் தனித்தனியே உள்மூச்சு, வெளிமூச்சு மையங்கள் உள்ளன. இம்மையங்களின் நரம்பு உயிரணு (செல்) நரம்பணு இழைகள் (ஆக்ஃசான்கள், axons) பிரினிக் நரம்புகள் (Phrenic nerves) வழியாக உதரவிதானத்திற்குச் செல்கின்றன. இந்நரம்பிழைகள் உள், வெளி எலும்பிடைத் தசைகளுக்கு அடுத்தடுத்துத் தூண்டுதல்களைக் கடத்துகின்றன. மூச்சுச் சிற்றறைகளின் சுவற்றில் இவற்றிற்கு உணர்வுப் பகுதிகள் உண்டு. இவை மூச்சுச் சிற்றறைச் சுவரின் மீள் விசையை உணரக்கூடியவை. மூச்சுச் சிற்றறைகளின் சுவர்கள் உள்மூச்ச்சில் நன்கு விரிவடையும். அதனை உணர்ந்த உணர்பகுதிகள் முகுளத்திலுள்ள வெளிச்சுவாசப் பகுதிக்கு வேகஸ் நரம்பின் வழியே தூண்டுதல்களை அனுப்புகின்றன. இதனால் உடள்மூச்சு நிறுத்தப்படும். இவ்வகைத் தொடர் நிகழ்ச்சிக்கு ஃகெரிங் புரூயர் செயல் (Herring Breuer reflex) என்று பெயர்.  
மேலும், முகுளத்தில் ஒரு மூச்சொழுங்குப் பகுதி உண்டு. இப்பகுதி மூளையின் மூச்சு மையத்துடன் தொடர்பு கொண்டுள்ளது. இவ்வகையில் சீரான ஒத்திசைப்பு இயக்கம் உறுதி செய்யப்பட்டுள்ளது. உள்மூச்சின் போது மூச்சு மையத்தின் உள்மூச்சுக் கட்டுப்பாட்டுப் பகுதியானது மூச்சொழுங்குப்(Pneumotaxic) பகுதிக்கு உணர்வுகளை அனுப்பும். இதன் தொடர்ச்சியாகத் தூண்டப்பட்ட மூச்சொழுங்குப் பகுதி உணர்வுகளைச் மூச்சு மையத்தின் வெளிச்சுவாசக் கட்டுப்பாட்டு மையத்திற்கு அனுப்பி விடும். வெளிச்சுவாச மையம் இயங்கத் துவங்கும். இதனால் உள்மூச்சு மையத்தின் பணி தானாகவே தடைப்படும். இவ்வகையில் மூச்சின் சீரியக்கம் மூளையின் மையங்களால் இயக்கப்படுகிறது.
# மூச்சுக் கட்டுப்பாடு

## மேலும் பார்க்க

- மூச்சுவிடல்
- மூச்சியக்கம்
- உயிரணு ஆற்றல் பரிமாற்றம்
- சுவாசக் கட்டுப்பாடு
- வளிமப் பரிமாற்றம்
# மூச்சுக்குழல் அழற்சி

**மூச்சுக்குழல் அழற்சி**அல்லது **மார்புச்சளி நோய்** (Bronchitis) என்பது மூச்சுக்குழாயினை நுரையீரல்களுடன் இணைக்கும் மூச்சுக் கிளைக்குழல்களின் சுவற்றிலுள்ள சீதச்சவ்வில்/சளிச்சவ்வில் ஏற்படும் ஒரு அழற்சி நோயாகும். இதனால் இருமலும், சளி தோன்றுதலும் ஏற்படும்.  
இந்நோயில் இரண்டு வகைகளுண்டு.
- கடிய மூச்சுக்குழல் அழற்சி- திடீரெனத் தோன்றிச் சிறிது காலம் பாதிக்கும்.
- நெடுங்கால மூச்சுக்குழல் அழற்சி- தொடர்ந்து நீடித்துப் பல ஆண்டுகள் பாதிக்கலாம்.
இவை இரண்டு வகைகளும் புகை பிடிப்பவர்களிலும் அதிக அளவில் காற்று மாசுபடுதல் உள்ள இடங்களில் வாழ்பவர்களிலும் அதிகமாகக் காணப்படுகிறது.  
**காரணங்கள் :** காற்றின் மாசுக்கேடு, புகைபிடித்தல் போன்றவை இந்நோய் வருவதற்கான காரணங்களாகும். இந்நோயில் சளி தோன்றி மூச்சுப் பாதைகள் அடைபடும்.
# கடிய மூச்சுக்குழல் அழற்சி

**கடிய மூச்சுக்குழல் அழற்சி** அல்லது **தீவிர மூச்சுக்குழல் அழற்சி** அல்லது **தீவிர மார்புச்சளி நோய்** (Acute bronchitis) என்பது தீ நுண்மங்களின் அல்லது பாக்டீரியாக்களின் தொற்றினால் நுரையீரலில் உள்ள மூச்சுக்குழாயில் ஏற்படக்கூடிய ஒரு அழற்சி நோயாகும். இந் நோய் சில நாட்களுக்கோ அல்லது வாரங்களுக்கோ நீடித்திருக்கக் கூடும். காற்றின் மாசுபடுதலாலும் தோன்றக்கூடும். குளிர்காலங்களில் பாதிப்பு அதிகமிருக்கும். புகைபிடிப்பவர்கள், சிறு குழந்தைகள், வயதானவர்கள், நுரையீரல் நோயுடையவர்கள் எளிதில் பாதிக்கப்படுவர். இருமல், சளி உற்பத்தி போன்றனவும், மூச்சுக்குழாயில் ஏற்படும் அடைப்பினால் மூச்சுவிடலில் சிரமமும், இழுப்பும் (wheezing) இந்நோயின் சிறப்பியல்புகளாகும். மருத்துவ சோதனையும் உமிழ்நீரில் உள்ள சளியில் நுண்ணுயிரியல் சோதனை போன்றவற்றால் நோய் உறுதிப்படுத்தப்படும். நோய்க்காரணி பாக்டீரியாவாக இருப்பின் நுண்ணுயிர் எதிர்ப்பி கொடுக்கப்படும். வைரசாயின் இவை கொடுக்கப்படுவதில்லை. வைரசினால் ஏற்பட்டிருப்பின் சாதாரணமாக ஓய்வேடுத்தல் பரிந்துரைக்கப்படும்
# கடிய மூச்சுக்குழல் அழற்சி

## வெளி இணைப்பு:

http://en.wikipedia.org/wiki/Acute_bronchitis  
fr:Bronchite#Bronchite aiguë
# நெடுங்கால மூச்சுக்குழல் அழற்சி

**நெடுங்கால மூச்சுக்குழல் அழற்சி** (Chronic bronchitis) என்பது நுரையீரலில் உள்ள மூச்சுக்குழாயில் நெடுங்காலமாக இருக்கக்கூடிய ஒரு அழற்சி நோயாகும். பொதுவாக இது நெடுங்கால சுவாச அடைப்பு நோயில் (COPD) ஒன்றாக இருக்கும். இந்நோயை வரைவிலக்கணப்படுத்தும்போது, அடுத்தடுத்து வரும் இரு ஆண்டுகளுக்கு ஒவ்வொரு ஆண்டிலும் தொடர்ந்து மூன்று மாத காலமாவது இந்நோய் விடாது இருக்குமாயின் அது நெடுங்கால மூச்சுக்குழல் அழற்சி என அழைக்கப்படும் .
இந்நோயின்போது தொடர்ந்து இருமல் இருப்பதுடன், சளி, சீதச்சவ்வு/சளிச்சவ்வு போன்றன வெளியேறும். இந்நோயில் மூச்சுப் பாதைகள் குறுகலடைந்து அடைப்புகள் ஏற்படும். எம்பைசீமா எனப்படும் நுரையீரல் வீக்கநோயுடன் இந்நோய் இணைந்திருக்கும். இதற்கு முற்றிய நுரையீரல் பாதைத் தடைநோய்
(Chronic obstructive lung disease - COLD) என்று பெயர்.  
புகைத்தல் இவ்வகை நோய்க்கு ஒரு முக்கிய காரணியாக கருதப்படுகின்றது.
# நெடுங்கால மூச்சுக்குழல் அழற்சி

## வெளி இணைப்பு:

http://en.wikipedia.org/wiki/Chronic_bronchitis
# சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும் (நூல்)

**தொகுப்பு சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும்** என்பது ஒரு தமிழ் வரலாற்று நூலாகும். இதை பழ. அதியமான் எழுதியுள்ளார். இந்த நூல் ஒரு வரலாற்று காலகட்ட நிகழ்வை மிகுந்த ஆதாரங்களுடன் பதிவு செய்துள்ளார். சேரன்மகாதேவியில் வ. வே. சு. ஐயர் காங்கிரஸ் நிதியுதவியுடன் நடத்தப்பட்ட குருகுலத்தில் சாதி பாகுபாடு காட்டப்பட்டதாக எழுந்த குற்றச்சாட்டையும், அதனால் தமிழக அரசியில் ஏற்பட்ட விளைவு மிகப்பெரியது ஆகும். அதுபற்றிய முழுமையான வரலாற்றை உள்ளடக்கிய நூலாக இது உள்ளது. இந்த நூல் குருகுலப் போராட்டமும் திராவிட இயக்கத்தின் எழுச்சியும் என்கிற துணை தலைப்பைக் கொண்டு விரிவாக 1924ல் நடந்த நிகழ்வை மைய்யமாகக் கொண்டு எழுதப்பட்டுள்ளது. இந்த நூலை காலச்சுவடு பதிப்பகம் 2013 திசம்பரில் முதல் பதிப்பாகவும், பின் 2014 மார்ச்சில் இரண்டாம் பதிப்பாகவும் வெளியிட்டது.
# சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும் (நூல்)

## பொருளடக்கம்

சேரன்மாதேவி குருகுலம் , போராட்டம் : தொடக்கமும் போக்கும் , போராட்டம் : உச்சமும் முடிவும் , குருகுலம் கற்பித்த பாடம் , வரலாற்றில் குருகுலப் போராட்டம் ஆகிய ஐந்து பிரிவுகளில் அன்றைய காலத்திய போராட்ட்ததை நூலின் ஆசிரியர் பழ.அதியமான் பதிவு செய்துள்ளார் .
# சூலை 2010

**சூலை 2010**, ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைகிறது. தமிழ் நாட்காட்டியின் படி ஆடி மாதம் சூலை 17, சனிக்கிழமை தொடங்கி, ஆகத்து 17 செவ்வாய்க்கிழமை முடிவடையும்.
# சூலை 2010

## சிறப்பு நாட்கள்

- சூலை 5 - கலிக்கம்ப நாயனார் குருபூசை
- சூலை 6 - காரைக்கால் அம்மையார் குருபூசை
- சூலை 14 - மாணிக்கவாசகர் குருபூசை
- சூலை 15 - அமர்நீதி நாயனார் குருபூசை
- சூலை 17 - ஆடிப்பிறப்பு
- சூலை 22 - கோட்புலி நாயனார் குருபூசை
- சூலை 22 - கலிய நாயனார் குருபூசை
# சூலை 2010

## நிகழ்வுகள்

---
# கா. ம. வேங்கடராமையா

கல்வெட்டறிஞர் **கா. ம. வேங்கடராமையா** (ஏப்ரல் 4, 1912 - ஜனவரி 31, 1994) தமிழறிஞர். இவர் தமிழுக்கும், சமயத்துக்கும் பணியாற்றினார்.
# கா. ம. வேங்கடராமையா

## வாழ்க்கைக் குறிப்பு

சென்னை பூந்தமல்லியை அடுத்த காரம்பாக்கம் என்ற சிற்றூரில் பிறந்தவர் வேங்கடராமையா. இவருடைய தாய்மொழி தெலுங்கு. தமிழ் ஆர்வம் காரணமாக பி.ஓ.எல். தேர்ச்சி பெற்றார். ஆங்கிலத்தில் முதுகலைத் தேர்விலும் வெற்றி பெற்றார். 1981 இல் தஞ்சாவூரில் தமிழ்ப் பல்கலைக்கழகம் தொடங்கப்பட்டபோது அரிய கையெழுத்து சுவடித்துறை முதல் தலைவராக பொறுப்பேற்று 5 ஆண்டுகள் பணியாற்றினார். அதன்பின் திருவனந்தபுரத்தில் உள்ள பன்னாட்டுத் திராவிட மொழியியல் கழகத்தில் பணி புரிந்தார். வைணவக் குடும்பத்தில் பிறந்த இவர், சைவ சமயத்தில் ஆழ்ந்த ஈடுபாடு கொண்டிருந்தார்.  
இலக்கணம், இலக்கியம், கல்வெட்டு, வரலாற்றுப் புலமை, ஆங்கிலம், வடமொழி, தெலுங்கு ஆகியவற்றைக் கற்றுத் தேர்ந்தார்.
# கா. ம. வேங்கடராமையா

## இவர் பெற்ற பட்டங்கள்

1. கல்வெட்டாராய்ச்சிப் புலவர்
1. செந்தமிழ் கலாநிதி
1. தமிழ் மாமணி என பல பட்டங்களைப் பெற்றுள்ளார்.
# கா. ம. வேங்கடராமையா

## தமிழுக்கும் சமயத்திற்கும் ஆற்றிய பணிகள்

### எழுதிய நூல்கள்

1. ஆய்வுப் பேழை
1. கல்வெட்டில் தேவார மூவர் (நூல்)
1. இலக்கியக் கேணி (நூல்)
1. கல்லெழுத்துக்களில் (நூல்)
1. சோழர் கால அரசியல் தலைவர்கள் (நூல்)
1. திருக்குறள் உரைக்கொத்து (நூல்)
1. திருமுருகாற்றுப்படை உரைக்கொத்து (நூல்)|
1. திருக்குறள் குறிப்புரை (நூல்)
1. பன்னிரு திருமுறைப் பதிப்பு (நூல்)
1. கந்தபுராணப் பதிப்பு (நூல்)
1. திருவிளையாடற்புராணப் பதிப்பு (நூல்)
1. தஞ்சை மராட்டிய மன்னர் கால அரசியலும் சமுதாய வாழ்க்கையும் (நூல்)
1. தஞ்சை மராட்டிய மன்னர் வரலாறு (நூல்)
1. சிவனருள் திரட்டு (நூல்) (500 பாடல்களுக்கு உரை, ஆங்கில மொழிபெயர்ப்பு)
1. நீத்தார் வழிபாடு (நூல்)
1. தஞ்சை மராட்டிய மன்னர் கால மோடி ஆவணமும் தமிழாக்கமும் (நூல்)
1. திருக்குறள் பரிப்பெருமாள் உரையும் ஆய்வுரையும் (நூல்)
1. திருக்குறளும் - நாலாயிர திவ்வியப் பிரபந்தமும் (நூல்)
1. மும்மொழி வெண்பாக்களில் நாயன்மார் வரலாறு (நூல்)
1. பெரியபுராணமும் - திருக்குறளும் (நூல்)
1. திருக்குறள் சமணர் உரை (நூல்)
# கா. ம. வேங்கடராமையா

## தமிழுக்கும் சமயத்திற்கும் ஆற்றிய பணிகள்

### பதிப்பித்த நூல்கள்

இவர் பதிப்பித்த அனைத்து நூல்களிலும் நூலாசிரியர் வரலாறு, நூல் பற்றிய செய்திகள், கல்வெட்டில் ஏதேனும் குறிப்புகள் கிடைப்பின் அவற்றையும் குறிப்பிடுவது வழக்கமாகும்.  
1949 இல் காரைக்கால் அம்மையார் எழுதிய அற்புதத் திருவந்தாதிக்குக் குறிப்புரை எழுதிப் பதிப்பித்தார். இந்நூல்தான் இவர் பதிப்பித்த முதல் நூல். காசித் திருமடத்தின் வெளியீடாக வந்தது.  
காசி மடத்தின் வெளியீடுகளுள் திருக்குறள் உரைக் கொத்துப் பதிப்புகள் பதிப்பு வரலாற்றில் குறிப்பிடத்தக்கன. திருக்குறள் உரைக்கொத்தைப் பதிப்பிக்கும்போது, எம்.எஸ்.பூர்ணலிங்கம் பிள்ளை, வி.ஆர்.இராமச்சந்திர தீட்சிதர், எம்.ஆர்.இராசகோபால ஐயங்கார், வ.வெ.சு.ஐயர், ரெவரண்ட் லாசரஸ் ஆகியோரின் ஆங்கில மொழிபெயர்ப்புகளை ஒப்பிட்டுத் தகுந்த மொழிபெயர்ப்பைத் தேர்ந்தெடுத்து ஒவ்வொரு குறளுக்கும் கீழே வெளியிட்டார்.  
தஞ்சாவூர் சரஸ்வதி மகால் நூலகத்தின் மூலமாகத் திருக்குறளுக்குச் சைனர் எழுதிய உரையைப் பதிப்பித்தார். இதற்காக இவர் சைன சமயத்தைச் சார்ந்த பலரிடமும் சென்று அச்சமயம் சார்ந்த பல செய்திகளைக் கேட்டு நன்கறிந்தார். பல்வேறு பதிப்புகளையும் ஒப்பு நோக்குதல், மூல ஓலையுடன் கையெழுத்துப் படியை ஒப்பு நோக்குதல் முதலான பலவற்றைத் தேவையான வகையில் செப்பனிட்டு விரிவான முறையில் ஆய்வு முன்னுரை எழுதி, திருத்தமான முறையில் அந்நூலைப் பதிப்பித்தார். பெரும்பாலும் இவர் எழுதிய நூல்களிலும், கட்டுரைகளிலும் முன்பு எவரும் எழுதாத செய்திகள் தரப்பட்டுள்ளன.  
"தஞ்சை மராட்டிய மன்னர் கால அரசியலும் சமுதாய வாழ்க்கையும்" என்ற நூலில், தஞ்சாவூர் மராட்டியர் ஆட்சிக்குட்பட்ட சமுதாயத்துக்கு மராட்டிய மன்னர்கள் செய்த நன்மைகள், கலைச் சிறப்புகள், அக்காலத்திய பழக்க வழக்கங்கள், அரசியல் நிலைமைகள் போன்ற பலவற்றை மோடி ஆவணங்கள், கல்வெட்டுச் சான்றுகள், இலக்கியச் சான்றுகள் போன்றவற்றின் துணையுடன் ஆராய்ந்து எழுதியுள்ளார். மெக்கன்சி சுவடி, போன்ஸ்லே வம்ச சரித்திரம் போன்றவற்றின் துணைகொண்டு இந்நூல் பதிப்பிக்கப்பட்டுள்ளது.  
இவரது நூல்கள் தமிழ்நாட்டு அரசால் பதினைந்து இலட்சம் தொலைக் கொடுத்து நாட்டுடைமையாக்கப்பட்டது.
# வேம்புடையார் கோவில்

**வேம்புடையார்** என்கிற **வேம்படி அய்யனார் கொவில்** தமிழ்நாட்டில் நாகப்பட்டினம் மாவட்டம் வேதாரண்யம் (திருமறைக்காடு) வட்டத்திற்கு உட்பட்ட கருப்பம்புலம் அருகில் உள்ள கடிநெல்வயல் என்ற சிற்றூரில் அமைந்துள்ளது.இக்கோவில் இந்த கடிநேல்வயலை சுற்றியுள்ள பல நூறு குடும்பத்தினருக்கு குலதெய்வமாக விளங்கி வருகிறது. இக்கோயிலைக் குலதெய்வக் கோயிலாகக் கொண்ட மக்கள் நாகப்பட்டினம், திருவாரூர், தஞ்சாவூர் உள்ளிட்ட காவிரி படுகை பகுதிகளிலேயே வாழ்ந்து வருகின்றனர். சிலர் தொழில் நிமித்தமாக உலகின் பல்வேறு நாடுகளில் புலம் பெயர்ந்தும் வாழ்ந்து வருகின்றனர்.வேம்புடியாயார் கோயிலுக்கு உட்பட்டே கோயில் குளமும் ஒன்று உள்ளது. இந்த குளத்தில் தண்ணீர் வற்றுவதில்லை என்பதும் மற்றுமொரு சிறப்பு.
# டீகோ மரடோனா

**டீகோ அர்மேண்டோ மரடோனா** (பிறப்பு 30 அக்டோபர் 1960 - இறப்பு 25 நவம்பர் 2020) பியூனோஸ் ஏரிஸ் நகரத்தின் லானுஸ்) அர்ஜென்டினாவின் முன்னாள் கால்பந்தாட்ட வீரர் மற்றும் அர்ஜென்டினா தேசிய அணியின் முன்னாள் மேலாளர் ஆவார். இவர் எக்காலத்திலும் சிறந்த கால்பந்தாட்ட வீரர் என்று பரவலாகக் கருதப்பட்டார். நூற்றாண்டின் சிறந்த ஃபிஃபா வீரர் விருதுக்காக இணையத்தில் மேற்கொள்ளப்பட்ட வாக்கெடுப்பில் முதலாவதாக வந்து இந்த விருதை பீலேவுடன் பகிர்ந்து கொண்டார்.  
மரடோனா தனது தொழில்வாழ்க்கையில் கால்பாந்து கிளப்பில் இருந்த காலத்தில் அவர் அர்ஜென்டினா ஜூனியர்ஸ், போகா ஜூனியர்ஸ், பார்சிலோனா, சீவில்லா, நியூவெல்ஸ் ஒல்ட் பாய்ஸ் மற்றும் நப்போலி போன்ற மன்ற அணிகளுக்காக விளையாடி ஒப்பந்தப் பண அளவில் உலக சாதனை செய்துள்ளார். தனது சர்வதேச விளையாட்டு வாழ்கையில் அவர் அர்ஜென்டினா அணிக்காக விளையாடி, 91 கேப்புகளைப் பெற்றுள்ளார் மற்றும் 34 கோல்களை அடித்துள்ளார். 1986 ஆம் ஆண்டின் உலக கோப்பை போட்டியில் அர்ஜென்டினா அணியின் தலைவராக இருந்து இறுதிப் போட்டியில் மேற்கு ஜெர்மனிக்கு எதிராக வெற்றி பெற தலைமை தாங்கிய போட்டியுடன் சேர்த்து நான்கு ஃபிஃபா உலக கோப்பை போட்டிகளில் விளையாடி உள்ளார், மேலும் போட்டியில் சிறப்பாக விளையாடியதற்காக தங்கப் பந்து விருதையும் பெற்றார். இந்த போட்டிகளின் காலிறுதி ஆட்டத்தில் இங்கிலாந்திற்கு எதிரான போட்டியில் 2-1 என்ற கோல் கணக்கில் வெற்றி பெறுவதற்கு காரணமாக இவர் அடித்த இரண்டு கோல்கள் இரண்டு வேறுபட்ட காரணங்களுக்காக கால்பந்து வரலாற்றில் இடம் பெற்றது. தண்டம் விதிக்கப்படாத முறையில் முதலில் அடித்த கோல் "கடவுளின் கை" என்று அறியப்பட்டது, அதே வேளையில் இங்கிலாந்தின் ஆறு வீரர்களை தாண்டி 60-மீட்டர் தொலைவிலிருந்து அடிக்கப்பட்ட இரண்டாவது கோலானது கண்ணைக் கவரும் விதத்தில் இருந்ததால் இந்த "நூற்றாண்டின் சிறந்த கோல்" என்று பொதுவாக அறியப்படுகிறது.  
விளையாட்டு வீரர்களில் சர்ச்சைகளில் அதிகமாக சிக்கிக் கொள்ளும் நபர் என்றும் செய்திகளில் அதிகமாக பேசப்படும் நபர் என்றும் பல்வேறு காரணங்களுக்காக மரடோனா அறியப்பட்டார். இத்தாலியில் நடைபெற்ற போதைப் பொருள் சோதனையில் கோக்கைன் போதைப் பொருள் பயன்படுத்தியது கண்டறியப்பட்டதால் 1991 ஆம் ஆண்டில் கால்பந்து விளையாட்டிலிருந்து 15 மாதங்கள் தற்காலிகமாக நீக்கப்பட்டார், மற்றும் எபெட்ரின் பயன்படுத்திய காரணத்திற்காக அமெரிக்க ஒன்றியத்தில் 1994 ஆம் ஆண்டு நடைபெற்ற உலகக் கோப்பை போட்டியிலிந்து வெளியேற்றப்பட்டு நாட்டிற்கு திருப்பி அனுப்பபட்டார்.  
1997 ஆம் ஆண்டில் தனது 37 வது பிறந்தநாள் முதல் விளையாடுவதிலிருந்து ஓய்வு பெற்ற பிறகு, கொக்கைன் தவறாக பயன்படுத்தியதன் விளைவாக மோசமான உடல்நிலை மற்றும் அதிகப்படியான உடல் எடையினால் பாதிக்கப்பட்டார். 2005 ஆம் ஆண்டில் வயிற்றில் செய்யப்பட்ட அறுவை சிகிச்சை எடை கூடுவதை தடை செய்வதற்கு உதவியது. கொக்கைன் பழக்கத்திலிருந்து விடுபட்ட பிறகு அர்ஜென்டினாவின் தொலைக்காட்சி நிகழ்ச்சிகளில் தொகுப்பாளராக இவர் மிகவும் பிரபலமானார்.  
இவரது வெளிப்படையான பேச்சு, மக்களுக்கு மிகவும் பிடித்திருந்தாலும், நிருபர்கள் மற்றும் விளையாட்டு உறுப்பினர்களுடன் சச்சரவை சில நேரங்களில் ஏற்படுத்தும். மேலாண்மையில் அவருக்கிருந்த முன்னனுபவம் குறைவு எனினும், 2008 ஆம் ஆண்டு நவம்பர் மாதம் அர்ஜென்டினா தேசிய கால்பந்து அணியின் பயிற்சியாளராக பதவியேற்றார்.
# டீகோ மரடோனா

## தொடக்க ஆண்டுகள்

லூனாஸ் என்ற இடத்தில் மரடோனா பிறந்து இருந்தாலும், பியூனோஸ் ஏரிஸ் நகரத்தில் தெற்கு பகுதியில் உள்ள குடிசைநகரமான வில்லா ஃபியோரிடோ என்ற இடத்தில் வளர்ந்தார், கோரியண்ட்ஸ் அதிகார பகுதிலிருந்து இந்த பகுதிக்கு இவரது ஏழைக் குடும்பம் இடம்பெயர்ந்தது. இவர் மூன்று பெண்குழந்தைகளுக்கு பிறகு பிறந்த முதல் மகனாவார். இவருக்கு ஹூகோ (எல் *டர்கோ* ) மற்றும் எட்வர்டோ (லாலோ) என இரண்டு தம்பிகள் உள்ளனர். இவர்களும் பிரபலமான தொழில்முறை காலபந்தாட்ட வீரர்கள்.  
*எஸ்டெர்லா ரோஜா* என்ற குழுவில் 10 வது வயதில் விளையாடிக் கொண்டிருக்கும் போது ஒரு டேலண்ட் ஸ்கௌட்டால் (திறமையுள்ளவர்களைக் கண்டறிபவர்) மரடோனா கண்டறியப்பட்டார். பியூனோஸ் ஏரிஸின் அர்ஜெண்டினோஸ் ஜூனியர் குழுவின் இளைஞர் அணியான *லாஸ் சிபோலிடாஸ்* அணியின் முக்கிய உறுப்பினராக மாறினார். பந்து எடுத்துப்போடும் 12 வயது சிறுவனாக இருந்த அவர் முதல் டிவிஷன் போட்டியின் இடைவேளை நேரங்களில் பந்தைக் கொண்டு அற்புதமான செயல்களை பார்வையாளருக்கு செய்து காட்டினார்.
# டீகோ மரடோனா

## கிளப் விளையாட்டு வாழ்க்கை

தனது பதினாறாவது பிறந்த நாளுக்கு பத்து தினங்களுக்கு முன்பு 1976 ஆம் ஆண்டு அக்டோபர் மாதம் 20 ஆம் தேதி மரடோனா தனது முதல் அறிமுகத்தை அர்ஜெண்டினோஸ் ஜூனியர்ஸ் அணியுடன் தொடங்கினார். முதலில் ஏற்பட்ட கல்லீரல் வீக்கம், பிறகு அத்லெடிக் பில்போ அணியின் அண்டோனி கியோடெக்ஸாவினால் ஏற்பட்ட கால் முறிவு ஆகியவற்றினால் மரடோனாவின் தொழில் வாழ்க்கை மிகவும் பாதிக்கப்பட்டது, முறைதவறி பிறந்த மகன் என்ற அவதூறு வழக்கையும் சந்தித்தார்; மேலும் கமோரா என்ற குற்றக் குழுவுடன் தொடர்பு இருப்பதாக சந்தேகமும் எழுந்தது.  
கொக்கைன் பயன்படுத்தியதற்கான மருந்து சோதனையில் நிரூபிக்கப்பட்டதால் 15 மாதங்கள் போட்டிகளில் விளையாட தடை விதிக்கப்பட்டு நாப்போலியை விட்டு 1992 ஆம் ஆண்டு அவமதிப்புடன் மரடோனா வெளியேறினார். இதே நேரத்தில் தனது அடுத்த அணியான சீவில்லாவில் (1992-93) இணைந்தார், இரண்டு ஆண்டுகளுக்கு தொழில் முறையாக கால்பந்து விளையாடவில்லை. 1993 ஆம் ஆண்டில் நியூவெல்ஸ் ஒல்ட் பாய்ஸ் அணிக்காக விளையாடினார் மற்றும் 1995 ஆம் ஆண்டில் போகா ஜூனியர்ஸ் அணிக்காக இரண்டு ஆண்டுகள் விளையாட மீண்டும் வந்தார்.
# டீகோ மரடோனா

## கிளப் விளையாட்டு வாழ்க்கை

### 1982 உலகக் கோப்பை

1982 ஆம் ஆண்டு தனது முதல் உலகக் கோப்பை போட்டியில் மரடோனா விளையாடினார். முதல் சுற்றில் நடப்பு சாம்பியனான அர்ஜென்டினா அணி பெல்ஜியம் அணியிடம் தோல்வியுற்றது. எனினும் ஹங்கேரி மற்றும் ஈஐ சால்வேடர் அணியை வெற்றிக் கொண்டு இரண்டாவது சுற்றுக்கு முன்னேறியது, இரண்டாவது சுற்றில் பிரேஸில் மற்றும் இறுதி வெற்றியாளர் இத்தாலி அணியால் தோற்கடிக்கப்பட்டனர். இந்த ஐந்து போட்டிகளிலும் பதிலாள் இல்லாமல் மரடோனா விளையாடினார், ஆனால் பிரேஸில் அணிக்கு எதிரான போட்டியில் முறை தவறி ஆடிய காரணத்திற்காக கடைசி ஐந்து நிமிடங்கள் போட்டியில் இருந்து வெளியேற்றப்பட்டார்.
# டீகோ மரடோனா

## கிளப் விளையாட்டு வாழ்க்கை

### 1986 உலகக் கோப்பை

மரடோனா தலைமையில் 1986 ஆம் ஆண்டு உலகக் கோப்பை போட்டியில் அர்ஜென்டினாவின் தேசிய அணி வெற்றி பெற்றது, மெக்ஸிகோவில் நடைபெற்ற மேற்கு ஜெர்மனிக்கு எதிரான போட்டியில் வெற்றிக் கொண்டு கோப்பையை கைப்பற்றியது. 1986 ஆம் ஆண்டில் உலகக் கோப்பை போட்டிகள் முழுவதும் ஆதிக்கமிக்க மற்றும் ஊக்கமிக்க வீரராக மரடோனா இருந்தார். அர்ஜென்டினா அணி விளையாடிய ஒவ்வொரு ஆட்டத்தின் ஒவ்வொரு நிமிடத்திலும் இவரது பங்கு இருந்தது, 5 கோல்களை அடித்தார் மேலும் 5 கோல்களுக்கு வழிவகைச் செய்தார். எனினும் இங்கிலாந்து அணிக்கு எதிரான காலிறுதி ஆட்டத்தில் 2-1 என்ற இவரது கோல் இந்த போட்டியில் வெற்றி பெற காரணமாக இருந்தது. இந்த கோல்களின் மூலம் இவர் மிகவும் பிரபலமானார்.  
இந்த போட்டியானது கிரேட் பிரிட்டானின் ஐக்கிய இராச்சியம் மற்றும் வடக்கு ஐயர்லாந்து (இங்கிலாந்திலிருந்து உருவாகிய பகுதி) மேலும் அர்ஜென்டினா நாடுகளில் நடைபெற்றுக் கொண்டிருந்த ஃபால்க்லாண்ட்ஸ் போரின் போது நடைபெற்றது மேலும் இந்த போட்டி முழுவதும் மக்களிடையே உணர்ச்சி பெருக்கு அதிகமாக இருந்தது. முதலில் அடிக்கப்பட்ட கோல் மரடோனாவின் கையில் பட்டு சென்றதை மறு ஒளிபரப்பு தெளிவாக காட்டியது. "மரடோனா தலையில் ஒரு பகுதியிலும் ஒரு பகுதி கடவுளின் கையுடனும்" இந்த கோல் அடிக்கப்பட்டதாக மரடோனா கூச்சமுடன் தட்டிக்கழிக்கிற விதத்தில் கூறினார். இது "கடவுளின் கை" அல்லது "லா மேனோ டி டியோஸ்" என்று அறியப்பட்டது. 2005 ஆம் ஆண்டு மார்ச் மாதம் ஒரு தொலைக்காட்சி நிகழ்ச்சியில் பங்கு கொண்ட போது இங்கிலாந்து அணிக்கு எதிராக அடிக்கப்பட்ட கோலில் பந்தை கையால் உள்நோக்கத்துடன் தட்டியதாகவும், இந்த கோல் முறைகேடாக அடிக்கப்பட்டது என்று எனக்கு தெரியும் என்று மரடோனா கூறினார். இந்த முறையில் கோல் அடித்தது இங்கிலீஷ் வீரர்களை சினம் கொள்ள வைத்தது.  
மரடோனாவின் இரண்டாவது கோல் உலகக் கோப்பை வரலாற்றில் சிறந்த கோல் என்று ஃபிஃபாவினால் வாக்களிக்கப்பட்டது. தனது பகுதியின் பாதி இடத்திலிருந்து பந்தைப் பெற்று, வளையம் போல் அமைத்து பதினோறு தொடுதல்கள் மூலம் மைதானத்தின் நீளத்தில் பாதி அளவில் முன்னேறி (க்லென் ஹோடில், பீட்டர் ரெய்ட், கென்னி சான்சம், டெர்ரி புட்சர், மற்றும் டெர்ரி ஃபென்விக்) ஐந்து இங்கிலீஷ் வெளிப்பகுதி வீரர்கள் மற்றும் கோல்கீப்பர் பீட்டர் ஷில்டனையும் தாண்டி சென்று கோல் அடித்தார். ஃபிஃபா 2002 ஆம் ஆண்டு நடத்திய ஆன்லைன் வாக்கெடுப்பில் நூற்றாண்டின் சிறந்த கோல் என்று வாக்களிக்கப்பட்டது.  
பெல்ஜியம் அணிக்கு எதிராக நடைபெற்ற அரையிறுதி ஆட்டத்திலும் டிர்ப்லிங் முறையை பயன்படுத்தி சிறப்பாக அடித்த இரண்டாவது கோலுடன் சேர்த்து மேலும் இரண்டு கோல்களை அடித்தார். இறுதிப் போட்டியில் எதிரணியான மேற்கு ஜெர்மன் அணி டபுள்-மார்கிங் முறையில் தடுக்க முடிவு செய்தது இருந்த போதிலும் போதுமான இடத்தைக் கண்டறிந்து வெற்றி கோலை அடிப்பதற்கு ஜார்ஜ் புருச்சாகாவிற்கு இறுதியாக பந்தை அனுப்பினார். 3-2 என்ற கோல்கணக்கில் 115,000 பார்வையாளர்கள் முன்னிலையில் அஸ்டெகா ஸ்டேடியத்தில் அர்ஜென்டினா அணி மேற்கு ஜெர்மனி அணியைத் தோற்கடித்தது, கால்பந்து வரலாற்றில் சிறப்புமிக்க வீரர்களில் ஒருவராக நினைவில் நிலைக்கும் வண்ணம் மரடோனா உலகக் கோப்பை டிராபியை தூக்கி காட்டினார். இவருக்கு புகழ் சேர்க்கும் விதமாக அஸ்டெகா ஸ்டேடியம் உறுப்பினர்கள் "நூற்றாண்டின் கோல்" என்ற சிலையை உருவாக்கி இதை ஸ்டேடியத்தின் நுழைவு வாயிலில் வைத்துள்ளனர்.
# டீகோ மரடோனா

## கிளப் விளையாட்டு வாழ்க்கை

### 1990 உலகக் கோப்பை

1990 ஆம் ஆண்டின் ஃபிஃபா உலகக் கோப்பை போட்டியில் அர்ஜென்டினா அணிக்கு மீண்டும் மரடோனா தலைமை ஏற்றார். கணுக்கால் காயம் இவரது செயல்திறன் முழுவதையும் பாதித்தது, மேலும் நான்கு ஆண்டுகளுக்கு முன்பு இருந்த ஆதிக்கம் தற்போது குறைவாக இருந்தது. முதல் சுற்றிலே அர்ஜென்டினா வெளியேற்றப்பட்டது மேலும் அந்த குழுவில் மூன்றாம் இடம் மட்டும் கிடைத்தது. 16 சுற்றுகள் கொண்ட பிரேஸில் அணிக்கு எதிரான போட்டியில் மரடோனா அமைத்துக் கொடுத்த ஒரே ஒரு கோலை க்ளவ்டியோ கன்னிஜியா அடித்தார்.  
காலிறுதி ஆட்டத்தில் யுகோஸ்லோவியா அணியுடன் அர்ஜென்டினா மோதியது, இந்த போட்டி 120 நிமிடங்கள் நடைபெற்று 0-0 என்ற கோல்கணக்கில் முடிந்தது, மேலும் அர்ஜென்டினா அணிக்கு பெனால்டி கிக் அடிக்க வாய்ப்பு அளிக்கப்பட்டது, இவ்வாறு பெனால்டி முறையில் கோல் அடிக்கும் வாயிப்பினை மோசமான முறையில் அடித்து மரடோனா தவற விட்டார். போட்டியை நடத்திய இத்தாலிக்கு எதிரான அரையிறுதி ஆட்டத்தில் 1-1 என்ற சம நிலையிலிருந்து பெனால்டி முறையின் மூலம் வெற்றி பெற்றது, கடந்த முறை எங்கு வைத்து பெனால்டி வாய்பை நழுவ விட்டாரோ அங்கிருந்தே பெனால்டி கோல் அடித்தார். இறுதிப் போட்டியில் அர்ஜென்டினா மேற்கு ஜெர்மனியிடம் 1-0 என்ற கோல்கணக்கில் தோல்வி அடைந்தது, இந்த ஒரு கோலும் 85 வது நிமிடத்தில் ரூடி வுல்லருடன் ஏற்பட்ட சர்ச்சைக்குரிய தவறான செயல் காரணமாக அண்ட்ரெஸ் பெர்ஹ்மீக்கு பெனால்டி வழங்கப்பட்டு அடிக்கப்பட்டது.
# டீகோ மரடோனா

## கிளப் விளையாட்டு வாழ்க்கை

### 1994 உலகக் கோப்பை

1994 ஆம் ஆண்டு உலகக் கோப்பை போட்டியில் இரண்டு போட்டிகளில் மட்டும் மரடோனா விளையாடினார், க்ரீஸ் அணிக்கு எதிரான போட்டியில் ஒரு கோல் மட்டும் அடித்தார், எபெட்ரின் மருந்து உட்கொண்டது மருந்து சோதனையில் கண்டறியப்பட்டதால் உலகக் கோப்பையிலியிருந்து பாதியிலேயே அனுப்பப்பட்டார். தனது தனிப்பட்ட பயிற்சியாளர் கொடுத்த ரிப் ஃபியல் என்ற உற்சாக பானத்தை தான் அருந்தியது தான் மருந்து சோதனையில் வந்ததாக தனது சுயசரிதையில் மரடோனா வாதம் செய்தார். அமெரிக்க ஒன்றியத்தில் விற்கப்படும் இந்த பானத்தில் ஒரு சில இராசாயனப் பொருள் கலக்கப்பட்டு இருக்கும், இது அர்ஜென்டினாவில் விற்கப்படும் இந்த பானத்தில் இருக்காது, எனது பயிற்சியாளர் இது அறியாமல் அமெரிக்க ஒன்றியத்தில் விற்கப்படும் பானத்தை வாங்கி தனக்கு அளித்ததாக கூறி இருந்தார். யூஎஸஏ '94 போட்டியிலிருந்து ஃபிஃபா இவரை வெளியேற்றியது மேலும் இரண்டாவது சுற்றில் அர்ஜென்டினாவும் வெளியேறியது. இந்த போட்டித் தொடரில் பங்கு பெறுவதற்காக உடல் எடையைக் குறைக்க இந்த மருந்தைப் பயன்படுத்தப் போவதாக ஃபிஃபாவுடன் முன்பே உடன்படிக்கை செய்துள்ளதாக மரடோனா தனியாக குற்றம் கூறினார். மரடோனாவைப் பொறுத்த வரை தான் இல்லாத காரணத்தினால் உலகக் கோப்பை அதன் மதிப்பை இழந்து விடாது என்று நம்பினார். இந்த குற்றச்சாட்டு ஒரு போதும் நிரூபிக்க இயலவில்லை.
# டீகோ மரடோனா

## விளையாடும் பாணி

தேவையான உடற்கூறு மற்றும் நெருக்கடி அளிக்கும் முறைகளை மரடோனா கொண்டிருந்தார். இவரது வலிமையான கால்கள் மற்றும் மைதானத்தின் மையப் பகுதியில் திறமையாக கையாளும் விதம் விளையாட்டில் முன்னேற்றத்தை அளித்தது. 1986 ஆம் ஆண்டு உலகக் கோப்பை போட்டியில் பெல்ஜியம் அணிக்கு எதிராக அடித்த இரண்டு கோல்கள் இவரது வலிமையை விளக்குகிறது. மரடோனா வியூகங்களை வகுப்பவராகவும் குழு வீரராகவும் இருந்தார், மேலும் தன்னிடம் பந்து வந்தால் மிகவும் சிறப்பாக செயல்படுவார். இடவசதி குறைவாக உள்ள இடங்களில் தன்னைத் தானே சமாளித்துக் கொள்வார், மேலும் எதிரணியினர் எதிர்பாராத (1986 ஆம் ஆண்டுப் போட்டியில் இங்கிலாந்திற்கு எதிரான கோல்) விதத்தில் பந்தை தனது அணி வீரர்களுக்கு அனுப்புவதிலும் சிறப்பாக செயல்படுவார். உயரம் குறைவாக இருந்த போதிலும் வலிமையுடன் இருப்பார், எதிரணியினர் பின்புறம் இருக்கும் போது தனது சக அணி வீரருக்கு பந்தை அனுப்பி கோல் அடிக்குமாறு செய்யும் வண்ணம் திறமையாக பந்தைக் கையாளக் கூடியவர்.  
மைதானத்தின் இடது வளைவில் இருந்து முழு வேகத்துடன் ட்ரப்லிங் முறையில் நகர்ந்து எதிரணியின் கோல் பகுதியை அடைவது, மற்றும் அணி வீரர்களுக்கு பந்தை மாற்றுவது போன்றவை விளையாட்டில் மரடோனாவின் சிறப்பான செயல்களாகும். முழு எடையையும் தாங்கிக் கொண்டு பின்னங்காளால் எதிர்முறையில் அனுப்பும் செயலான *ரோபானா* , எனப்படுவது மற்றொரு சிறப்பான செயலாகும். இந்த இயக்கமானது பல இடங்களில் பயன்பட்டுள்ளது குறிப்பாக சுவிட்சர்லாந்து அணிக்கு எதிரான 1980 ஆம் ஆண்டு நடைபெற்ற நட்பு முறை போட்டியில் ரோமன் டியாஸ் தலையில் கோல் அடிக்க சிறப்பாக அமைந்தது. ஃப்ரீ கிக் முறையில் ஆபத்தாக கோல் அடிப்பதில் இவர் சிறந்தவர்.
# டீகோ மரடோனா

## மேலாளராக தொழில் வாழ்க்கை

### க்ளப் மேலாண்மை

அர்ஜெண்டினோஸ் ஜூனியர் அணியின் முன்னாள் மிட்ஃபீல்ட் வீரரான கார்லோஸ் ஃபெர்ன் என்பவருடன் பயிற்சியாளர் பணியை மேற்கொள்ள முயற்சி செய்தார். மண்டியூ ஆப் கோரிண்டெஸ் (1994) மற்றும் ரேஸிங்க் க்ளப் (1995) போன்ற போட்டிகளுக்கு இந்த இணை தலைமை வகித்தது குறைந்த அளவே வெற்றி பெற்றது.
# டீகோ மரடோனா

## மேலாளராக தொழில் வாழ்க்கை

### சர்வதேச மேலாண்மை

2008 ஆம் ஆண்டில் அர்ஜென்டினா தேசிய கால்பந்து அணியின் பயிற்சியாளர் பதவியிலிருந்து அலிஃபோ பாஸிலே விலகியதும் அந்த இடத்திற்கு தனது விருப்பத்தை டீகோ மரடோனா அறிவித்தார். சில செய்தி ஊடக ஆதாரங்களைப் பொறுத்த வரை டீகோ சிம்மிஒன், கார்லோஸ் பினாச்சி, மிகுவல் ஏஞ்சல் ரூஸோ மற்றும் சிரிகோ படிஸ்டா போன்றவர்கள் இந்த இடத்திற்காக மரடோனாவுடன் போட்டியிட்டவர்களில் முக்கியமானவர்கள் ஆவர்.  
2008 ஆம் ஆண்டு டிசம்பர் முதல் தேசிய அணிக்கு மரடோனா தலைமைப் பயிற்சியாளராக இருப்பார் என்று AFA தலைவர் ஜூலியோ க்ரோண்டோனா 2008 ஆம் ஆண்டு அக்டோபர் மாதம் 29 ஆம் தேதி அறிவித்தார். ஸ்காட்லாந்திற்கு எதிராக க்ளாக்ஸ்கோவ் நகரின் ஹாம்ப்டென் பார்க் என்ற இடத்தில் 2008 ஆம் ஆண்டு நவம்பர் மாதம் 19 ஆம் தேதி முதன் முறையாக நடைபெற்ற போட்டியில் மரடோனா அர்ஜென்டினா அணிக்கு பயிற்சியாளரானார், இந்த போட்டியில் அர்ஜென்டினா 1-0 என்ற கோல் கணக்கில் வெற்றி பெற்றது. 1979 ஆம் ஆண்டு நடைபெற்ற போட்டியில் ஹாம்ப்டென் பார்க் என்ற இடத்தில் தான் மரடோனா தனது முதல் கோலை அடித்தார் என்பதால் க்ளாக்ஸ்கோவ் நகரம் மரடோனாவின் வாழ்க்கையில் முக்கியப் பங்கு பெற்றுள்ளது.  
தேசிய அணியின் பயிற்சியாளராக பொறுப்பேற்ற முதல் மூன்று போட்டிகளில் வெற்றி பெற்ற பின்பு, போலிவியாவுடன் நடைபெற்ற போட்டியில் 6-1 என்ற கோல்கணக்கில் தோல்வியுற்று தங்களின் மோசமான தோல்வியை சமன் செய்து பதிவு செய்தனர். 2010 ஆம் ஆண்டின் உலகக் கோப்பை போட்டியில் பங்குகொள்வதற்கான தகுதிப் போட்டிகளில் இரண்டு போட்டிகள் மட்டும் மீதமிருந்தது, இந்த நிலையில் அர்ஜென்டினா ஐந்தாம் இடத்தில் இருந்தது மேலும் தகுதி பெறுவதில் சிக்கலுடன் இருந்தது, ஆனால் கடைசி இரண்டு போட்டிகளை கிடைத்த வெற்றி மூலம் இறுதிப் போட்டிக்கு தேர்வானது.  
அர்ஜென்டினா தகுதிப் பெற்ற பிறகு, போட்டி முடிவடைந்ததும் நடைபெற்ற பத்திரிகையாளர் நேரடி சந்திப்பில் "சக் இட் அண்ட் கீப் ஆன் சக் இட்" என்று ஊடக உறுப்பினர்களிடையே வசை மொழியில் மரடோனா பேசினார். இந்த செயலுக்காக இரண்டு ஆண்டுகள் கால்பந்தில் ஈடுபடத் தடை விதித்து ஃபிஃபா உத்தரவிட்டது இந்த தடை 2010 ஆம் ஆண்டு ஜனவரி மாதம் 15 ஆம் தேதியுடன் முடிவடைந்தது, மேலும் CHF 25,000 அபராத தொகையும் எதிர்கால நடத்தைகள் பற்றிய எச்சரிக்கையும் அளித்தது. இந்த தடை நேரத்தில் டிசம்பர் 15 ஆம் தேதி நட்பு முறையில் ஒரு போட்டியில் அர்ஜென்டினா அணி விளையாட இருந்தது ஆனால் இது ரத்து செய்யப்பட்டது.
# டீகோ மரடோனா

## சொந்த வாழ்க்கை

### குடும்பம்

டீகோ மரடோனா எஸெனார் மற்றும் டால்மா சால்வடோர் ஃப்ரான்கோ என்பவர்கள் இவர்களின் பெற்றோர் ஆவர். இவரது தாய்வழி தாத்தா மாடியோ கரியோலிக் தால்மாடியா, கோர்குலாவில் பிறந்தவர், தற்போதைய குரோஷியா (பிறகு ஆஸ்திரியன் பேரரசின் கீழ் இருந்தது) இங்கிருந்து மரடோனாவின் பாட்டி சால்வடோரா பிறந்த அர்ஜென்டினா பகுதிக்கு மாறினார். குரோஷியப் பகுதிக்கு வந்த பிறகு தனது மகளுக்கு தால்மா என்று சால்வடோரா பெயரிட்டார், இந்த பெயரை தான் தனது மூத்த மகளுக்கு மரடோனா சூட்டியுள்ளார்.  
ஃபினான்சீ க்ளவுடியா வில்லாஃபேன் என்பவரை 1989 ஆம் ஆண்டு நவம்பர் மாதம் 7 ஆம் தேதி பியூனோஸ் ஏரிஸ் என்ற இடத்தில் மரடோனா திருமணம் செய்தார், தால்மா நெரேயா (பிறந்தது 1987 ஆம் ஆண்டு ஏப்ரல் மாதம் 2 ஆம் தேதி) மற்றும் ஜியானினா டின்ரோஹ் (பிறந்தது 1989 ஆம் ஆண்டு மே மாதம் 16 ஆம் தேதி) என்ற இரண்டு மகள்கள் மூலம் 2009 ஆம் ஆண்டில் தாத்தா ஆனார். தனது வாழ்க்கையின் அன்பு என்று அவரைக் குறிப்பிட்டாலும், க்ளவுடியாக்கு எப்போதும் நேர்மையாக இருந்தது இல்லை என்று தனது சுயசரிதையில் மரடோனா குறிப்பிட்டிருந்தார்.  
2004 ஆம் ஆண்டு மரடோனாவும் வில்லாஃபேனும் விவாகரத்து பெற்றனர். இவ்வாறு விவாகரத்து பெற்றது அனைத்திற்கு சிறந்த தீர்வு என்றும் தனது பெற்றோர்கள் நட்பு முறையில் இருப்பதற்கு இது உதவும் என்று மரடோனாவின் மகள் தால்மா கூறினார். 2005 ஆம் ஆண்டு ஜூன் மாதம் நடைபெற்ற போட்டித் தொடருக்கு இவர்கள் இருவரும் ஒன்றாக பயணம் செய்துள்ளனர், மேலும் 2006 ஆம் ஆண்டின் உலகக் கோப்பை போட்டிகளில் அர்ஜென்டினா அணி பங்கேற்ற போட்டிகள் போன்றவற்றில் இவர்கள் இருவரையும் ஒன்றாகக் காணலாம்.  
விவாகரத்து ஆணையின் போது தான் டியோ சினாக்ராவின் (பிறந்தது 1986 ஆம் ஆண்டு செப்டம்பர் மாதம் 20ஆம் தேதி நேப்பில்ஸ்) தந்தை என்று மரடோனா ஒப்புக்கொண்டார். மரடோனா தான் தந்தை இல்லை என்பதை ஒத்துக் கொள்ளும் அல்லது மறுப்பு தெரிவிக்கும் டி.என்.ஏ சோதனைக்கு மறுப்பு தெரிவித்த போது 1993 ஆம் ஆண்டில் இத்தாலிய நீதிமன்றங்கள் இவ்வாறே தீர்ப்பு வழங்கியிருந்தன. நேப்பில்ஸ் பகுதியில் கோல்ஃப் மைதானத்தில் விளையாடிக் கொண்டிருந்த மரடோனாவை அந்த வழியாக செல்லும் போது முதன் முறையாக டீகோ ஜூனியர் 2003 ஆம் ஆண்டு மே மாதம் சந்தித்தார்.  
விவாகரத்திற்கு பிறகு, க்ளவுடியா தனது வாழ்க்கையை திரையரங்கு தயாரிப்பாளராக அமைத்துக் கொண்டார் மேலும் தால்மா நடிப்பு துறையில் வாழ்க்கை அமைத்துக் கொள்ள ஆர்வமாக உள்ளார்; லாஸ் ஏஞ்சல்ஸ் நகரில் உள்ள ஆக்டர்'ஸ் ஸ்டூடியோவில் சேர வேண்டும் என்ற தனது ஆசையை வெளிப்படுத்தினார்.  
இவரது இளைய மகள் ஜியானினா அடெல்டிகோ மேட்ரிட் அணியின் ஸ்ட்ரைக்கர் சீரிகோ ஆக்யுரோ என்பவருக்கு திருமணம் செய்ய நிச்சயம் செய்யப்பட்டுள்ளது. இவரது மகன் டீகோ சின்காரா இத்தாலியில் கால்பந்து வீரராக உள்ளார்.
# டீகோ மரடோனா

## சொந்த வாழ்க்கை

### அரசியல் கண்ணோட்டங்கள்

தொன்னூறுகளில், ரைட் விங் மற்றும் நியோலிபரல் வேட்பாளரான கார்லோஸ் மேனெம் தலைமையில் அர்ஜென்டினாவில் ஆட்சி அமைய டீகோ மரடோனா ஆதரவளித்தார். மரடோனா தற்போதைய ஆண்டுகளில், இடது சாரி கொள்கைகளுக்கு அதிக முக்கியத்துவம் அளிக்கிறார். கியூபாவில் சிகிச்சை பெற்றுக் கொண்டிருக்கும் போது ஃபிடல் கேஸ்ட்ரோவுடன் நட்புக் கொண்டார். காஸ்ட்ரோவின் படத்தை தனது இடது காலிலும் எர்டெஸ்டோ "சே" குவேராவின் படத்தை தனது வலது கையிலும் பச்சைக் குத்தியுள்ளார். 'எல் டீகோ" என்ற தனது சுய சரிதைப் புத்தகத்தை ஃபிடல் காஸ்ட்ரோ மற்றும் பல மக்களுக்கு அர்பணித்துள்ளார், இது பற்றி தனது புத்தகத்தில் எழுதும் போது "ஃபிடல் காஸ்ட்ரோ, அவரின் மூலம் அனைத்து கியூபாவைச் சேர்ந்த அனைத்து மக்களுக்கும்" என்று எழுதியுள்ளார்.  
மரடோனா வெனிசுலா அதிபர் ஹூஹோ சாவேஸின் ஆதரவாளரும் ஆவார். 2005 ஆம் ஆண்டில் சாவேஸை சந்திக்கு எண்ணத்துடன் வெனிசுலா சென்ற மரடோனா, மிராஃபோலோர்ஸில் வைத்து வரவேற்கப்பட்டார். அந்தச் சந்திப்பு முடிந்த பிறகு, தான் ஒரு "சிறந்த மனிதரை" ("அன் க்ராண்டே" ஸ்பானிஷ் மொழியில்) சந்திக்க வந்ததாகவும் இங்கு மிகச் சிறந்த மனிதரை கண்டதாகவும் ("அன் கிகாண்டே" ஸ்பானிஷ் மொழியில் மிகச் சிறந்த மனிதர் என்று பொருள்படும்).  
"நான் சாவேஸை நம்புகிறேன், நானும் ஒரு சாவேஸ்டா. ஃபிடல் செய்த எதுவும், சாவேஸ் செய்த எதுவும், என்னைப் பொறுத்த வரையில் சிறந்தது" என்று மரடோனா கூறினார்.  
ஏகாதிபத்தியம் எதிரான தனது எதிர்ப்பை, அர்ஜென்டினாவின் மார் டெல் ப்ளாடா என்ற இடத்தில் சம்மிட் ஆஃப் த அமெரிக்காஸ் என்ற பெயரில் 2005 ஆம் ஆண்டு வெளியிட்டார். அமெரிக்க ஒன்றியத்தின் அதிபர் ஜார்ஜ். டபுள்யூ. புஷ் அர்ஜென்டினா வருவதற்கு எதிர்ப்பு தெரிவித்து "<tt>ஸ்டாப் புஷ்</tt>" மற்றும் புஷ்சை மனித குப்பை என்று குறிப்பிடும் வகையில் டி-சர்ட் அணிந்து போராட்டாத்தில் ஈடுபட்டிருந்தார்.  
2007 ஆம் ஆண்டு ஆகஸ்ட் மாதத்தில் சாவேஸின் வாராந்திர தொலைக்காட்சி தொடரில் தோன்றி: "அமெரிக்க ஒன்றியத்திலிருந்து வரும் எதுவாயினும் அதை தான் வெறுப்பதாகக் கூறினார். எல்லா வகையிலும் நான் அதை வெறுக்கிறேன்."  
2007 ஆம் ஆண்டு டிசம்பர் மாதம் ஈரான் மக்களுக்கு ஆதரவாக வாசகம் எழுதிய சட்டை ஒன்றை மரடோனா வழங்கினார்: இந்த சட்டையானது ஈரான் இராணுவத்தின் அயல்நாட்டு விவகாரங்கள் அருங்காட்சியகத்தில் காட்சிக்கு வைக்கப்பட்டுள்ளது.
# டீகோ மரடோனா

## சொந்த வாழ்க்கை

### பணச் சிக்கல்கள்

இத்தாலிய அரசுக்கு செலுத்த வேண்டிய வரித் தொகை 37 மில்லியன் யூரோவை மரடோனா தன் வசம் வைத்து இருப்பதாக 2009 ஆம் ஆண்டு மார்ச் மாதம் இத்தாலிய அதிகாரிகள் கூறினர்; இந்த வரித் தொகையில் 23.5 மில்லியன் யூரோ மரடோனா வாங்கிய கடன் தொகையின் வட்டியாகும். இந்த அறிக்கைக்கு பிறகு, 42,000 யூரோ மற்றும் இரண்டு ஆடம்பர கடிகாரங்கம் மேலும் காதணி இணை ஒன்று போன்றவற்றை மரடோனா செலுத்தினார்.
# டீகோ மரடோனா

## பிரபலக் கலாச்சாரத்தில்

1986 ஆம் ஆண்டிலிருந்து வெளிநாடுகளில் உள்ள அர்ஜென்டினாவைச் சேர்ந்த மக்களுக்கு மரடோனாவின் பெயர் அங்கீகாரத்தின் அடையாளம் ஆகும். அர்ஜென்டினாவைப் பொறுத்தவரை தலைசிறந்தவர்கள் பற்றி பேசும் போது மரடோனாவின் பெயர் கண்டிப்பாக குறிப்பிடப்படும். *எல் ஹிஜோ டெல் லா நோவியா* ("சன் ஆப் த ப்ரைட்") என்ற அர்ஜென்டினா திரைப்படத்தில் கத்தோலிக்க மதகுரு போன்று நடித்த ஒருவர் மதுவை ஆதரிக்கும் ஒருவரிடம்: "அவர்கள் தன்னிடம் வன்முறையாக நடந்து கொண்டதாகக் கூறினார்." இந்தக் குறும்பு செயலை அதிகமாக நிகழ்த்தியதற்காக ஒரு நண்பர் அவரை திட்டிய போது, இந்த பொய்யான மதகுரு: "நான் மரடோனாவைப் பற்றி பேசிக் கொண்டிருந்தேன் என்று கோபத்துடன் விடையளித்தார்".  
எல் காஸாடோர் டி அவெண்ட்சுராஸ் என்ற நகைச்சுவை புத்தகத்தில் மரடோனா பல்வேறு உருவமாக சித்தரிக்கப்பட்டுள்ளார். இந்த நகைச்சுவைப் புத்தகம் முடிந்த பிறகு, "எல் டை" என்ற பெயரில் மரடோனாவை முக்கிய பாத்திரமாக வைத்து புதிய நகைச்சுவைப் புத்தகம் ஒன்றை வெளியிட்டனர்.  
அர்ஜென்டினாவின் ரொஸாரியோ நகரில் உள்ள ரசிகர்கள் "சர்ச் ஆப் மரடோனா" என்ற அமைப்பை நிறுவியுள்ளனர். 2003 ஆம் ஆண்டில் வந்த மரடோனாவின் 43 வது பிறந்த நாள் 43 டி.டி தொடங்குவதை குறித்தது - "டெஸ்ப்யூஸ் டி டீகோ" அல்லது டீகோவிற்கு பிறகு - இதன் நிறுவன உறுப்பினர்கள் 200 பேருக்காக. பல்லாயிரக்கணக்கான் உறுப்பினர்கள் தேவாலயத்தின் அதிகாரப்பூர்வ வலைத்தளம் மூலம் உறுப்பினர்களாக இணைந்துள்ளனர்.  
குவரானா அண்டார்டிகா என்ற பிரேஸிலின் குளிர்பானத்திற்கான தொலைக்காட்சி விளம்பரத்தில் மரடோனா பிரேஸிலின் தேசிய கால்பந்து அணியின் உறுப்பினராக, ஜெர்ஸி அணியின் மஞ்சள் நிற உடையை அணிந்துக் கொண்டு பிரேஸில் நாட்டின் தேசிய பாடலை பிரேஸில் வீரர்களான காகா மற்றும் ரொனோல்டோ ஆகியோருடன் இணைந்து பாடுவது போன்று படம்பிடிக்கப்பட்டிருந்தது. இந்த பிரேஸில் நாட்டு குளிர்பானத்தை இரவு அதிகமாக குடித்ததால் வந்த கெட்ட கனவு என்பதை உணர்ந்து எழுவது போன்று விளம்பரத்தில் வரும். இதன் வெளியீட்டிற்கு பிறகு சில விவாதங்களை அர்ஜென்டினாவின் ஊடகங்களில் இது தோற்றுவித்தது (எனினும் இந்த விளம்பரம் அர்ஜென்டினா சந்தையில் வெளியிடப்படவில்லை, ரசிகர்கள் இணையத்தளம் மூலம் கண்டனர்). பிரேஸிலின் தேசிய அணி ஜெர்ஸியின் சட்டையை அணிவதில் தனக்கு எந்த ஒரு சிக்கலும் இல்லை என்று மரடோனா கூறினார், ஆனால் போகா ஜூனியர்ஸின் எதிரியான ரிவர் ப்ளேட் அணியின் சட்டை அணிவதை மறுத்துவிட்டார்.
# டீகோ மரடோனா

## விளையாட்டு வாழ்க்கைப் புள்ளிவிவரங்கள்

### கிளப்

- உள்ளூர் கிளப் போட்டிகளில் ஒரு போட்டியில் இவர் அடித்த கோல்களின் சராசரி 0.526.
# டீகோ மரடோனா

## விளையாட்டு வாழ்க்கைப் புள்ளிவிவரங்கள்

### சர்வதேச போட்டிகள்

- அர்ஜென்டினா அணிக்காக தொடர்ந்து நான்கு உலகக் கோப்பை தொடரின் 21 போட்டிகளில் தொடர்ச்சியாக பங்கு கொண்டுள்ளார் (1982, 1986, 1990, 1994)
- தேசிய அணி ஒன்றிக்கு அணித் தலைவராக 16 முறை பங்கேற்று உலகக் கோப்பை-சாதனை படைத்துள்ளார்.
- 1986 ஆம் ஆண்டின் உலகக் கோப்பை தொடரில் அடித்த ஐந்து கோல்கள் மற்றும் ஐந்து வழிகாட்டுதல்களுடன் சேர்த்து உலகக் கோப்பை போட்டிகளில் தோன்றிய 21 ஆட்டங்களில் எட்டு கோல்கள் மற்றும் எட்டு வழிகாட்டுதலையும் அமைத்து கொடுத்துள்ளார்.
- உலகக் கோப்பை போட்டியில் அர்ஜென்டினா அணிக்காக அதிக கோல்களை அடித்தவர் என்பதை சமன் செய்துள்ளார் (1994 ஆம் ஆண்டில் கில்லர்மோ ஸ்டாபிலே சாதனையுடன் சமன் செய்தார்; 1998 ஆம் ஆண்டில் கேப்ரில் படிஸ்டுடா இந்த சாதனையை விஞ்சினார்)
# டீகோ மரடோனா

## புள்ளிவிவரங்கள்

### வீரர்

|-
|1976|||அர்ஜெண்டினோஸ் ஜூனியர்ஸ்|||பிரைமெரா டிவிஷன்||11||2|||-|||-||11||2
|-
|1977||49||19|||-|||-||49||19
|-
|1978||35||25|||-|||-||35||25
|-
|1979||27||26|||-|||-||27||26
|-
|1980||45||43|||-|||-||45||43
|-
|1981||போகா ஜூனியர்ஸ்||பிரைமெரா டிவிஷன்||40||28|||-|||-||40||28  
|-
|1982–83|||பார்செலோனா|||லா லிகா||20||11||11||7||4||5||35||23
|-
|1983–84||16||11||4||1||3||3||23||15  
|-
|1984–85|||நாபோலி|||சீரீ ஏ||30||14||6||3|||-||36||17
|-
|1985–86||29||11||2||2|||-||31||13
|-
|1986–87||29||10||10||7||2||0||41||17
|-
|1987–88||28||15||9||6||2||0||39||21
|-
|1988–89||26||9||12||7||12||3||50||19
|-
|1989–90||28||16||3||2||5||0||36||18
|-
|1990–91||18||6||3||2||4||2||25||10  
|-
|1992–93||சீவில்லா||லா லிகா||26||5||3||3|||-||29||8  
|-
|1993–94||நியூவெல்ஸ் ஓல்ட் பாய்ஸ்||பிரைமெரா டிவிஷன்||7||0|||-|||-||7||0
|-
|1995–96|||போகா ஜூனியர்ஸ்|||பிரைமெரா டிவிஷன்||11||3|||-|||-||11||3
|-
|1990-91||28||1|||-|||-||28||1
|-
|1990-91||28||1|||-|||-||28||1
244||150|||-|||-||244||150
62||27||18||7||7||8||87||46
188||81||45||29||25||5||258||115
494||258||63||36||32||13||589||311
|}
# டீகோ மரடோனா

## புள்ளிவிவரங்கள்

### மேலாளர்

| அணி | நாட் | முதல் | வரை | சாதனை |  |  |  |
| --- | --- | --- | --- | --- | --- | --- | --- |
| மேண்டியூ டி கோரியண்ட்ஸ் | 1994 | align= | 12 | 1 | 6 | 5 |  |
| ரேஸிங் க்ளப் டீ அவிலனேடா | 1995 | align= | 11 | 2 | 6 | 3 |  |
| அர்ஜென்டினா | நவம்பர் 2008 | *தற்போது* | 18 | 13 | 5 | 0 | } |
# டீகோ மரடோனா

## கெளரவங்கள்

### கிளப்

- **போகா ஜூனியர்ஸ்**
- பிரைமெரா டிவிஷன்: 1981
- **பார்சிலோனா**
- கோபா டெல் ரே: 1983
- கோபா டீ லா லிகா: 1983
- ஸ்பானிஷ் சூப்பர் கோப்பை: 1983
- **நாபோலி**
- சீரீ ஏ: 1987, 1990
- கோபா இட்டாலிகா: 1987
- UEFA கோப்பை: 1998
- இத்தாலியன் சூப்பர் கோப்பை: 1997
# டீகோ மரடோனா

## கெளரவங்கள்

### நாடு

- **அர்ஜென்டினா**
- ஃபிஃபா உலக இளைஞர் போட்டி: 1979
- ஃபிஃபா உலகக் கோப்பை:
- வெற்றி பெற்றது: 1986
- இரண்டாம் நிலை: 1990
- ஆர்டிமியோ ஃப்ரான்ச்சி டிரோபி: 1993
- ஃபிஃபா கோப்பையின் 75 ஆம் ஆண்டு நிறைவு விழா: 1979
# டீகோ மரடோனா

## கெளரவங்கள்

### தனிநபர் சாதனைகள்

- ஃபிஃபா யூ-20 உலகக் கோப்பையின் சிறந்த வீரருக்கான தங்கப் பந்து: 1979
- அர்ஜெண்டைன் லீக் அதிகப் புள்ளிகளைப் பெற்றவர்: 1979, 1980, 1981
- அர்ஜெண்டைன் கால்பந்தாட்ட எழுத்தாளர்களின் ஆண்டின் சிறந்த கால்பந்தாட்ட வீரர்: 1979, 1980, 1981, 1986
- தெற்கு அமெரிக்காவின் ஆண்டின் சிறந்த கால்பந்தாட்ட வீரர் (எல் முண்டோ, காராகாஸ்): 1979, 1986, 1989, 1990, 1992
- இத்தாலியன் குரீன் டி'ஓரோ: 1985
- அர்ஜெண்டைன் விளையாட்டு எழுத்தாளர்களின் ஆண்டின் சிறந்த விளையாட்டு வீரர்: 1986
- ஃபிஃபா உலகக் கோப்பையின் சிறந்த வீரருக்கான தங்கப் பந்து: 1986
- உலகின் சிறந்த காலபந்தாட்ட வீரர் ஓன்ஸே டி'ஓர்: 1986, 1987
- இந்த ஆண்டின் உலகின் சிறந்த வீரர் (உலக கால்பந்தாட்ட செய்தி இதழ்): 1986
- கபோகானான்னையர் (சீரீ ஏ அதிகப் புள்ளிகளைப் பெற்றவர்): 1987-88
- கால்பந்தாட்டத்தில் சிறந்த சேவைக்கான தங்கப் பந்து (பிரான்ஸ் கால்பந்து): 1996
- அர்ஜெண்டினா விளையாட்டு எழுத்தாளர்களின் நூற்றாண்டின் சிறந்த விளையாட்டு வீரர்: 1999
- "ஃபிஃபா நூற்றாண்டின் சிறந்த கோல்" (1986 (2-1) எதிர் இங்கிலாந்து; இரண்டாவது கோல்): 2002
- அர்ஜெண்டைன் செனேட் *"டோமின்கோ ஃபாஸ்டினோ சார்மைண்டோ"* வாழ்நாள் சாதனைக்கான அங்கீகாரம்
# ஆன்மார்த்தக் கிரியை

**ஆன்மார்த்தக் கிரியை** என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவ வழிபாடுகளின் பிரதான இரு பிரிவுகளில் ஒன்று. தன் நன்மை கருதிச் செய்யப்படும் சந்தியாவந்தனம், சிவபூசை போன்ற வழிபாடுகளைக் குறிக்கும்.
# ஆன்மார்த்தக் கிரியை

## ஆன்மார்த்த வழிபாடுகளின் பிரிவுகள்

ஆன்மார்த்த வழிபாடானது பூர்வக் கிரியை, அபரக் கிரியை என இரு வகைப்படும். பூர்வக் கிரியை ஓர் உயிர் தாயின் கற்பத்தில் தங்கும் காலம் முதல் பூமியிற் பிறந்து வளர்ந்து வாழ்ந்திருக்கும் காலம் வரையும் செய்யப்படுங் வழிபாடுகளைக் குறிக்கும். அபரக் கிரியை மரண சமயம் முதல் சபிண்டீகரணம் வரையும், அதன் மேல் வருட சிராத்தம், மகாளயம், அமாவாசை தர்ப்பணம் வரையில் விரிந்து செல்கின்றது. இந்த ஆன்மார்த்தக் கிரியையும் நித்தியம், நைமித்தியம், காமியம் என்னும் பிரிவுகளை உடையது. நித்தியம் நாள்தோறும் செய்யப்படும் தியானம், சந்தியாவந்தனம், சிவபூசை என்பவற்றைக் குறிக்கும். நைமித்தியம்: தீட்சை, ஆசாரியாபிஷேகம், விரத உத்தியாபனம், அந்தியெட்டி முதலியவற்றைக் குறிக்கும். காமியம்: விரதம், சாந்தி முதலியவற்றைக் குறிக்கும்.
# ஆன்மார்த்தக் கிரியை

## ஆன்மார்த்தக் கிரியையின் அங்கங்கள்

ஆன்மார்த்தக் கிரியைகளின் அங்கங்களான பூர்வக் கிரியை வகைக்குள் இருது சங்கமனம், கர்ணவேதனம், நாம கரணம், அன்னப் பிராசனம், வித்தியாரம்பம், பூணூல் தரிக்கும் சடங்கு (உபநயனம்), திருமணம், தீட்சை, சந்தியாவந்தனம், ஆசாரியாபிஷேகம், சிவபூசை என்பவை காணப்படுகின்றன.
# கீழவெண்மணி

**கீழவெண்மணி** இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில் கீழ்வேளூர் வட்டத்தில் இருக்கும் ஒரு வருவாய் கிராமம் ஆகும்.  
கீழ்வெண்மணிப் படுகொலைகள் என்பது 1968 ஆம் ஆண்டு டிசம்பர் 25 ஆம் நாள்
கீழவெண்மணி கிராமத்திற்குள் நுழைகிற இடத்தில் இடம்பெற்ற படுகொலை நிகழ்வைக் குறிக்கும். இதன் போது 20 பெண்கள், 19 குழந்தைகள் உட்பட 44 பேர் தங்கள் குடிசைகளில் வைத்து எரித்து கொல்லப்பட்டனர்.
# கீழவெண்மணி

## பலியானவர்களின் பெயர் மற்றும் வயது விபரம்

| 2 | குணசேகரன் **(1)** | 13 | ஜெயம் **(10)** | 24 | ஆண்டாள் **(20)** | 35 | ரத்தினம் **(35)** |
| --- | --- | --- | --- | --- | --- | --- | --- |
| 3 | செல்வி **(3)** | 14 | ஜோதி **(10)** | 25 | கனகம்மாள் **(25)** | 36 | கருப்பாயி **(35)** |
| 4 | வாசுகி **(3)** | 15 | நடராஜன் **(10)** | 26 | மாதாம்பாள் **(25)** | 37 | முருகன் **(40)** |
| 5 | ராணி **(4)** | 16 | வேதவள்ளி **(10)** | 27 | வீரம்மாள் **(25)** | 38 | சீனிவாசன் **(40)** |
| 6 | நடராஜன் **(5)** | 17 | கருணாநிதி **(12)** | 28 | சேது **(26)** | 39 | அஞ்சலை **(45)** |
| 7 | தங்கையன் **(5)** | 18 | சந்திரா **(12)** | 29 | சின்னப்பிள்ளை **(28)** | 40 | சுந்தரம் **(45)** |
| 8 | வாசுகி **(5)** | 19 | சரோஜா **(12)** | 30 | ஆச்சியம்மாள் **(30)** | 41 | பட்டு **(46)** |
| 9 | ஜெயம் **(6)** | 20 | சண்முகம் **(13)** | 31 | குஞ்சம்பாள் **(35)** | 42 | கருப்பாயி **(50)** |
| 10 | நடராஜன் **(6)** | 21 | குருசாமி **(15)** | 32 | குப்பம்மாள் **(35)** | 43 | காவேரி **(50)** |
| 11 | ராஜேந்திரன் **(7)** | 22 | பூமயில் **(16)** | 33 | பாக்கியம் **(35)** | 44 | சுப்பன் **(70)** |